Electronic Arts
Electronic Arts eli EA on yhdysvaltalainen yhtiö, joka tuottaa ja levittää tietokone- ja videopelejä. Yhtiön pääkonttori sijaitsee Redwood Cityssä, Kaliforniassa. Yhtiö perustettiin vuonna 1982, ja yhtiön perustaja ja pitkäaikainen johtaja oli Trip Hawkins. Nykyinen pääjohtaja on Andrew Wilson.
EA Salt Lake
Vance Cook perusti EA Salt Laken vuonna 1992 nimellä Headgate Studios. Koska Cook oli aiemmin toiminut Acces Softwaren ohjelmoijana, hänellä oli kokemusta golf-pelien kehittämisestä. Ensimmäisinä vuosinaan yritys kehittikin ainoastaan golf-pelejä, joiden julkaisijana toimi lähes aina EA. Kehittäjitiimi golfasi yleensä viikoittain yhdessä saadakseen kosketusta käsittelemäänsä aiheeseen.